《大田坪八景 其三 石洞流云》
明代·赖万耀

丹崖深处五云连，幽境中开别洞天。壁险时闻猿啸月，草青疑洞钵生莲。

红尘迥隔蓬莱晓，匹练空明河汉悬。不向鹿门期九转，褰衣到此悟真禅。

作者简介：赖万耀，字天熙，一字嵩葵。英德人。明神宗万历四十三年（一六一五）举人，明熹宗天启二年（一六二二）进士。初任江西乐平知县，历任总理苏松等处漕务，积劳卒于任。赠光禄寺少卿，祀乡贤。清道光《英德县志》卷一一有传。